102. ΑΠΟΦΑΣΗ ΥΠΟΥΡΓΩΝ  ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 680 της 26/26 Απρ. 1982  (ΦΕΚ Β΄ 217)  Αναμόρφωση συλλογικών οργάνων γνωμοδοτικής και αποφασιστικής αρμοδιότητας του Υπουργείου Κοινωνικών Υπηρεσιών.  Έχοντας υπ’ όψη: α)Τις διατάξεις της παρ. 2 του άρθρ. 4 του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις». β)Τις διατάξεις τις σχετικές με τα συλλογικά όργανα του Υπουργείου Κοινωνικών Υπηρεσιών, που αναφέρονται κατά περίπτωση, στην απόφαση αυτή. γ)Την ανάγκη της εξυγιάνσεως της συλλογικής συμβουλευτικής διαδικασίας του ιδίου Υπουργείου, για την ταχύτερη και αποδοτικότερη λειτουργία των υπηρεσιακών του μονάδων, αποφασίζουμε: ΚΕΦΑΛΑΙΟ Α΄ Διατήρηση Συλλογικών Οργάνων Συμβούλια Άρθρ.1.-1.Διατηρούνται τα περιφερειακά επιστημονικά Συμβούλια Κρίσεως Ιατρικού και Οδοντιατρικού Προσωπικού Ηπείρου (Π.Ε.Σ.Κ.Ι.Ο.Π.), που προβλέπονται από τις διατάξεις του άρθρ. 24 του Νόμ. 1076/80 και λειτουργούν σύμφωνα με αυτές. 2.Διατηρείται το Ειδικό Γνωμοδοτικό Συμβούλιο χορηγήσεως αδείας ασκήσεως επαγγέλματος ψυχολόγου, που προβλέπονται από τις διατάξεις του άρθρ. 2 του Νόμ. 991/79, και λειτουργεί σύμφωνα με αυτές. Για το συμβούλιο αυτό καθορίζεται 5μελής σύνθεση από: α)Δύο Έλληνες Καθηγητές ή Υφηγητές εδρών ψυχολογίας ελληνικού Ανωτάτου Εκπαιδευτικού Ιδρύματος, που υποδεικνύονται από τον Υπουργό Εθνικής Παιδείας και Θρησκευμάτων. β)Δύο εκπροσώπους του Συλλόγου Ελλήνων Ψυχολόγων και γ)τον Προϊστάμενο της Δ/νσεως Προστασίας και Προαγωγής Υγείας. 3.Διατηρείται το Συμβούλιο Κοινωνικής Ασφαλείας (ΣΚΑ) που προβλέπεται από τις διατάξεις του άρθρ. 61 του Νόμ. 6298/34, του άρθρ. 113 του Π.Δ. 544/77, του άρθρ. 2 του Νόμ. 728/77 και λειτουργεί σύμφωνα με αυτές. Για το συμβούλιο αυτό καθορίζεται 9μελής σύνθεση από: α)Τον Γενικό Γραμματέα του Υπουργείου, ως Πρόεδρο, β)Το Νομικό Σύμβουλο του Υπουργείου ή ένα Ανώτερο Δικαστικό ή ένα Καθηγητή Ανωτάτου Εκπαιδευτικού Ιδρύματος κατά προτίμηση ειδικό στα ασφαλιστικά θέματα ως Αντιπρόεδρο, που αναπληρώνεται από άλλο νομικό Σύμβουλο ή Ανώτερο Δικαστικό ή Καθηγητή ΑΕΙ, γ)Έναν Καθηγητή ΑΕΙ, δ)Έναν ειδικό Σύμβουλο ή επιστημονικό Συνεργάτη του Υπουργείου, ε)έναν Προϊστάμενο Διευθύνσεως κοινωνικής ασφαλείας του Υπουργείου, στ)Έναν Αναλογιστή, ζ)Έναν εκπρόσωπο των Εργοδοτών και η)Δύο εκπροσώπους των ασφαλισμένων, ως μέλη. Τα τακτικά και αναπληρωματικά μέλη άλλων υπηρεσιών ή αρχών υποδεικνύονται από τον Υπουργό που ασκεί την εποπτεία στην Υπηρεσία ή Αρχή που ανήκουν οργανικά, ενώ οι εκπρόσωποι των εργοδοτών και ασφαλισμένων ορίζονται σύμφωνα με τις διατάξεις της παρ. 4 του άρθρ. 8 του Νόμ. 4346/64. Στο Συμβούλιο αυτό μεταβιβάζονται οι αρμοδιότητες της Επιτροπής Προσδιορισμού Ειδικοτέρων Κατηγοριών Επαγγελμάτων που υπάγονται στο ΤΕΒΕ και ΤΑΕ (Νόμ. 1027/80) που δεν διατηρείται, 4.(Το Συντονιστικό Συμβούλιο Στέγασης στο οποίο αναφερόταν η παρ. 4 καταργήθηκε από την παρ. 1 άρθρ. 6 της Δ3/727/22-23 Σεπτ. 1992 (ΦΕΚ Β΄ 578) κοινής απόφασης των Υπ. Προεδρ. Κυβ. και Υγ. Πρόνοιας και Κοιν. Ασφαλ. και Υφ/γων Οικον. και Υγείας, Πρόνοιας και Κοιν. Ασφαλίσεων, κατωτ. αριθ. 53. Επιτροπές Άρθρ.2.-1.Διατηρούνται όλες οι Υγειονομικές Επιτροπές (Πρωτοβάθμιες, Δευτεροβάθμιες, Ειδικές και Ενστάσεων), που προβλέπονται από τις διατάξεις των άρθρ. 10-14 του Π.Δ. 611/77 και λειτουργούν σύμφωνα με αυτές. Για τις Δευτεροβάθμιες Υγειονομικές και τις Υγειονομικές Επιτροπές Ενστάσεων καθορίζεται σύνθεση από: α)Ένα γιατρό που υποδεικνύεται από τον Πανελλήνιο Ιατρικό Σύλλογο και β)Δύο γιατρούς Κρατικών Νοσοκομείων από τους οποίους ο ένας διευθυντής και ο άλλος διευθυντής ή επιμελητής. 2.Διατηρούνται όλες οι εξεταστικές επιτροπές ειδικοτήτων που προβλέπονται από τις διατάξεις του άρθρ. 25 του Νόμ. 1076/80 και λειτουργούν σύμφωνα με αυτές.  (Αντί για τη σελ. 36,655(α) Σελ. 36,655(β) Τεύχος 1168-Σελ. 3 Υπουργείο Κοινωνικών Υπηρεσιών 35.Α.α.100-102    3.Διατηρείται η εξεταστική επιτροπή βοηθών φαρμακείων Αθηνών, που προβλέπεται από τις διατάξεις του άρθρ. 2 του Π.Δ. 103/76 και λειτουργεί σύμφωνα με αυτές. Για την επιτροπή αυτή καθορίζεται 3μελής σύνθεση, με πρόεδρο τον Προϊστάμενο της Δ/νσεως Φαρμάκων και Φαρμακείων, χωρίς συμμετοχή γενικού διευθυντή λόγω καταργήσεως θέσεως. 4.Διατηρείαι η εξεταστική επιτροπή Βοηθών Φαρμακείων Θεσσαλονίκης που προβλέπεται από τις διατάξεις του άρθρ. 1 του Π.Δ. 705/77 και λειτουργεί σύμφωνα με αυτές. Για την επιτροπή αυτή καθορίζεται 3μελής σύνθεση με Πρόεδρο τον Προϊστάμενο της Δ/νσεως Φαρμάκων και Φαρμακείων του Υπουργείου Κοινωνικών Υπηρεσιών χωρίς συμμετοχή του Προϊσταμένου της Δ/νσεως Υγιεινής Νομαρχίας Θεσσαλονίκης. 5.Διατηρείται το Συμβούλιο Ογκολογίας και Ναρκωτικών που προβλέπεται από τις διατάξεις του άρθρ. 4 του Π.Δ. 1177/81 και που μετονομάζεται σε Επιτροπή Ναρκωτικών, έχει τις αρμοδιότητες του τμήματος Ναρκωτικών, και λειτουργεί σύμφωνα με τις διατάξεις που αφορούν το Τμήμα Ναρκωτικών του μετονομαζομένου συλλογικού οργάνου. Για την επιτροπή αυτή καθορίζεται 6μελής σύνθεση, με συμμετοχή του Προϊσταμένου της Δ/νσεως, Φαρμάκων και Φαρμακείων του Υπουργείου, ως Προέδρου, αντί του Γενικού Διευθυντή ή Αναπληρωτή Γενικού Διευθυντή Υγιεινής λόγω καταργήσεως των θέσεων και με επί πλέον συμμετοχή Πανεπιστημιακού Καθηγητή ή Υφηγητή Τοξικολογίας. 6.Διατηρούνται οι Επιτροπές Οπτικών, που προβλέπονται από τις διατάξεις των άρθρ. 11-13 του Νόμ. 971/79 και λειτουργούν σύμφωνα με αυτές. 7.Διατηρείται η επιτροπή επιθεωρήσεως ιατρικών εργαστηρίων ακτινοβολιών που προβλέπεται από τις διατάξεις του άρθρ. 4 του Ν.Δ. 181/74 και την Α2/2236/78 κοινή απόφαση «περί Κανονισμού Ακτινοπροστασίας» των Υπουργών Συντονισμού και Κοινωνικών Υπηρεσιών και λειτουργεί σύμφωνα με αυτές. 8.Διατηρείται η Γνωμοδοτική Επιτροπή για θέματα γενετικής και Οικογενειακού Προγραμματισμού που προβλέπεται από τις διατάξεις του άρθρ. 3 του Νόμ. 1036/80 και λειτουργεί σύμφωνα με αυτές. Για την επιτροπή αυτή καθορίζεται 9μελής σύνθεση, από: α)Ένα γιατρό Γυναικολόγο-Μαιευτήρα, β)Έναν Παιδίατρο, γ)Έναν Ψυχίατρο, δ)Έναν Ψυχολόγο, ε)Έναν Κοινωνιολόγο, στ)Ένα Δικηγόρο, ζ)Μία Μαία, η)Μία Επισκέπτρια Αδελφή και θ)Έναν Κοινωνικό Λειτουργό. 9.Διατηρείται η επιτροπή εξετάσεως αποθεραπευθέντων χανσενικών προκειμένου να εργασθούν, που προβλέπεται από τις διατάξεις του άρθρ. 8 του Νόμ. 1137/81 και λειτουργεί σύμφωνα με αυτές.  Σελ. 36,656(β) Τεύχος 1168-Σελ. 4 10.Διατηρούνται οι νομαρχιακού επιπέδου γνωμοδοτικές επιτροπές χορηγήσεως αδείας εγκαταστάσεως εκδιδομένων γυναικών, που προβλέπονται από τις διατάξεις του άρθρ. 9 του Νόμ. 1193/81 και λειτουργούν σύμφωνα με αυτές. 11.Διατηρούνται οι νομαρχιακού επιπέδου επιτροπές για την απαγόρευση καύσεως μαζούτ κατά την παραγωγική διαδικασία, για την αντιμετώπιση εκτάκτων περιστατικών ρυπάνσεως, που προβλέπονται από την Α5/2911/71 υγειονομική διάταξη και λειτουργούν σύμφωνα με τις διατάξεις αυτής. 12.Διατηρούνται οι νομαρχιακού επιπέδου γνωμοδοτικές επιτροπές για την ίδρυση ή επέκταση κοιμητηρίων, που προβλέπονται από την Α5/1210/ 78 υγειονομική διάταξη και λειτουργούν σύμφωνα με τις διατάξεις αυτής. 13.Διατηρούνται οι νομαρχιακού επιπέδου επιτροπές εξετάσεως κομμωτών για άδεια χρήσεως τριχοβαφών και καλλυντικών ιδιοσκευασμάτων, που προβλέπονται από την ΑΙβ/11325/77 υγειονομική διάταξη και λειτουργούν σύμφωνα με τις διατάξεις αυτής. 14.Διατηρούνται οι νομαρχιακού επιπέδου τεχνικές επιτροπές για τη χρήση κατασιγασμένων αεροσφυρών, που προβλέπονται από την Α5/2375/78 υγειονομική διάταξη και λειτουργούν σύμφωνα με τις διατάξεις αυτής. 15.Διατηρείται η επιτροπή επιλύσεως αμφισβητήσεων ως προς την υπαγωγή στην ασφάλιση του ΤΕΒΕ ή ΤΑΕ, που προβλέπεται από τις διατάξεις του άρθρ. 2 του Νόμ. 1027/80 και λειτουργεί σύμφωνα με αυτές.             35.Α.α.102 Υπουργείο Κοινωνικών Υπηρεσιών    16.Διατηρούνται οι νομαρχιακού επιπέδου επιτροπές γνωματεύσεως για χορήγηση αδείας λειτουργίας επιχειρήσεων περιθάλψεως ηλικιωμένων, που προβλέπονται από τις διατάξεις του άρθρ. 2 του Νόμ. 877/79 και λειτουργούν σύμφωνα με αυτές. 17.Διατηρούνται όλες οι επιτροπές κρίσεως αιτημάτων υπαλλήλων, που προβλέπονται από τις διατάξεις του άρθρ. 4 του Ν.Δ. 76/74 και λειτουργούν σύμφωνα με αυτές. 18.Διατηρούνται οι κεντρικές και νομαρχιακού επιπέδου επιτροπές εκκαθαρίσεως παλαιών αρχείων, που προβλέπονται από τις διατάξεις των άρθρ. 4 και 5 του Π.Δ. 162/79 και των άρθρ. 9 και 10 του Π.Δ. 11/81 και λειτουργούν σύμφωνα με αυτές. 19.Διατηρείται η επιτροπή Μικροφωτογραφήσεως αρχείων, που προβλέπεται από τις διατάξεις του άρθρ. 2 του Ν.Δ. 1196/72, του άρθρ. 3 του Π.Δ. 162/79 και του άρθρ. 3 του Π.Δ. 11/81 και λειτουργεί σύμφωνα με αυτές. Ευκαιριακές Επιτροπές Άρθρ.3.-1.Διατηρείται η Επιτροπή επιλογής προσωπικού Ιδιωτικού Δικαίου, που προβλέπεται από τις διατάξεις των άρθρ. 9 και 51 του Νόμ. 993/79, του άρθρ. 3 του Νόμ. 1057/80 και την ΔΟΙ/13450/80 απόφαση του Υπουργού Προεδρίας Κυβερνήσεως και λειτουργεί σύμφωνα με τις διατάξεις αυτές. 2.Διατηρείται η Επιτροπή Ειδικού Επιστημονικού Προσωπικού με σχέση Ιδιωτικού Δικαίου για την κάλυψη αναγκών που δημιουργούνται από την προσχώρησή μας στις Ευρωπαϊκές Κοινότητες, που προβλέπεται από το άρθρ. 4 του Νόμ. 992/79 και την ΔΙα/8770/80 κοινή απόφαση των Υπουργών Προεδρίας Κυβερνήσεως και Κοινωνικών Υπηρεσιών και λειτουργεί σύμφωνα με τις διατάξεις αυτές. 3.Διατηρούνται οι επιτροπές προμηθείας και εκτελέσεως έργων, που προβλέπονται από τις διατάξεις του άρθρ. 86 του Ν.Δ. 321/69 και λειτουργούν σύμφωνα με αυτές. 4.Διατηρείται σε ισχύ η διάταξη του άρθρ. 14 του Νόμ. 1076/80, που προβλέπει τη συγκρότηση ομάδων εργασίας με συμβουλευτικές αρμοδιότητες, όπως συμπληρώθηκε με τις διατάξεις του άρθρ. 19 του Νόμ. 1193/81. ΚΕΦΑΛΑΙΟ Β΄ Κατάργηση Συλλογικών Οργάνων Συμβούλια Άρθρ.1.-1.Το Ανώτατο Υγειονομικό Συμβούλιο (ΑΥΣ), που προβλέπεται από τις διατάξεις των άρθρ. 1-16 του Α.Ν. 200/67 και οι σχετικές με αυτό διατάξεις συνθέσεως, συγκροτήσεως και λειτουργίας του, καταργούνται. 2.Το Συμβούλιο Θεμάτων Υγείας και Αναπτύξεως Νοσηλευτικών Ιδρυμάτων, που προβλέπεται από τις διατάξεις του άρθρ. 6 του Π.Δ. 1177/81 με συμβουλευτικές ή γνωμοδοτικές αρμοδιότητες και οι σχετικές με αυτό διατάξεις συνθέσεως, συγκροτήσεως και λειτουργίας του, καταργούνται. 3.Το Τμήμα Ογκολογίας του Συμβουλίου Ογκολογίας και Ναρκωτικών που προβλέπονται από τις διατάξεις του άρθρ. 4 του Π.Δ. 1177/81 και οι σχετικές με αυτό διατάξεις συνθέσεως, συγκροτήσεως και λειτουργίας του, καταργούνται. 4.Το Συμβούλιο Προστασίας Τυφλών, που προβλέπεται από τις διατάξεις του άρθρ. 6 του Νόμ. 1904/51, με συμβουλευτικές αρμοδιότητες και οι σχετικές με αυτό διατάξεις συνθέσεως, συγκροτήσεως και λειτουργίας του, καταργούνται. 5.Το Ειδικό Τεχνικό Συμβούλιο, που προβλέπεται από τις διατάξεις του άρθρ. 14 του Νόμ. 1076/80 και την 5332/81 κοινή απόφαση των Υπουργών Κοινωνικών Υπηρεσιών και Δημοσίων Έργων και οι σχετικές με αυτό διατάξεις συνθέσεως, συγκροτήσεως και λειτουργίας του, καταργούνται. Επιτροπές και Ομάδα Εργασίας Άρθρ.2.-1.Η επιτροπή για την εναρμόνιση θεραπευτικών σχημάτων για κάθε αφροδίσιο νόσημα, που συστήθηκε κατά τις διατάξεις των άρθρ. 4 και 19 του Νόμ. 1193/81, με συμβουλευτικές αρμοδιότητες και οι σχετικές με αυτή διατάξεις συνθέσεως, συγκροτήσεως και λειτουργίας της, καταργούνται. 2.Η πενταμελής εξεταστική επιτροπή χορηγήσεως αδείας ασκήσεως επαγγέλματος Φυσικού Νοσοκομείων, που προβλέπεται από την Α2/2236/78 κοινή απόφαση «Περί Κανονισμού Ακτινοπροστασίας» των Υπουργών Συντονισμού και Κοινωνικών Υπηρεσιών και οι σχετικές με αυτή διατάξεις συνθέσεως, συγκροτήσεως και λειτουργίας της, καταργούνται. 3.Οι νομαρχιακού επιπέδου γνωμοδοτικές επιτροπές νομίμων προϋποθέσεων λειτουργίας κλινικών για τον καθορισμό τιμολογίου, που προβλέπονται από τις διατάξεις του άρθρ. 24 του Π.Δ. 234/80 και οι σχετικές με αυτές διατάξεις συνθέσεως, συγκροτήσεως και λειτουργίας τους, καταργούνται. 4.Οι νομαρχιακού επιπέδου, επιτροπές γνωμοδοτήσεως για την καταλληλότητα των προς αγορά ακινήτων, για την ανέγερση κτιρίων Ιδρυμάτων Υπουργείου Κοινωνικών Υπηρεσιών και για το συμφέρον του τιμήματος, που προβλέπονται από τις διατάξεις του άρθρ. 2 του Π.Δ. 1170/80 και οι σχετικές με αυτές διατάξεις συνθέσεως, συγκροτήσεως και λειτουργίας τους, καταργούνται. 5.Η Επιτροπή Προσδιορισμού Ειδικωτέρων Κατηγοριών Επαγγελματιών, που υπάγονται στο ΤΕΒΕ και ΤΑΕ, που προβλέπεται από τις διατάξεις του άρθρ. 2 του Νόμ. 1027/80, καταργείται λόγω μεταβιβάσεως των αρμοδιοτήτων της στο Συμβούλιο Κοινωνικής Ασφαλείας (ΣΚΑ) που διατηρείται με την παρ. 3 του άρθρ. 1 του Κεφ. Α΄ της αποφάσεως αυτής. 6.Η ομάδα επεξεργασίας απογραφικών στοιχείων αναπήρων και υπερηλίκων, που συστάθηκε κατά τις διατάξεις του άρθρ. 14 του Νόμ. 1076/80, με συμβουλευτικές αρμοδιότητες  και οι σχετικές με αυτή  διατάξεις  συνθέσε- (Μετά τη σελ. 36,656(α) Σελ. 36,657 Τεύχος ΣΤ83-Σελ. 123 Υπουργείο Κοινωνικών Υπηρεσιών 35.Α.α.102    ως, συγκροτήσεως και λειτουργίας της, καταργούνται.   